തരുൺ മൂർത്തി

ഒരു മലയാള ചലച്ചിത്ര സംവിധായകനും തിരക്കഥാകൃത്തുമാണ് ‘’’തരുൺ മൂർത്തി’’’. 2021-ൽ പുറത്തിറങ്ങിയ ഓപ്പറേഷൻ ജാവയാണ് തരുൺ ആദ്യമായി സംവിധാനം ചെയ്ത ചിത്രം. അദ്ദേഹത്തിൻ്റെ രണ്ടാമത്തെ ചിത്രമായ സൗദി വെള്ളക്ക IFFI 2022-ൽ ഇന്ത്യൻ പനോരമയിലേക്ക് തിരഞ്ഞെടുക്കപ്പെട്ടു.

ആദ്യകാലജീവിതം
ചെറുപ്പം മുതലേ നാടകകങ്ങളിൽ അഭിയിച്ചിരുന്ന തരുൺ കഥകളിയും അഭ്യസിച്ചിട്ടുണ്ട്. ചേർത്തല എഞ്ചിനീയറിങ്ങ് കോളേജിൽ നിന്നും ബിരുദമെടുത്ത ശേഷം. കമ്പ്യൂട്ടർ സയൻസ് അസിസ്റ്റൻ്റ് പ്രൊഫസറായി ജോലി നോക്കി. ടെലിവിഷനു വേണ്ടി പരസ്യചിത്രങ്ങളും അദ്ദേഹം ചെയ്തിരുന്നു. സ്റ്റുഡിയോ സെറ്റുകൾ ഒരുക്കുന്നതിലും മീഡിയ പ്രൊഡക്ഷൻ രംഗത്ത് പരിചയം നേടുവാനും പരസ്യചിത്ര നിർമ്മാണം അദ്ദേഹത്തെ സഹായിച്ചു. നടനെന്ന നിലയിൽ ശ്ദ്ധ നേടാൻ കഴിയാതിരുന്ന മൂർത്തി സംവിധാനരംഗത്ത് ശ്രദ്ധ പതിപ്പിച്ചു. സിനിമകൾക്ക് തിരക്കഥയെഴുതാൻ തരുണിനെ ആദ്യം പ്രേരിപ്പിച്ചത് അദ്ദേഹത്തിൻ്റെ പിതാവാണ്. 

 ചലച്ചിത്രരംഗത്ത്
മൂർത്തിയുടെ ആദ്യ ചിത്രമായ ഓപ്പറേഷൻ ജാവ കൊവിഡ്-19 മഹാമാരിയുടെ കാലത്താണ് റിലീസ് ചെയ്തത്, ഇൻഡസ്‌ട്രിയിലുടനീളം സിനിമാ വരുമാനം കുറഞ്ഞ സമയത്തായിട്ടു പോലും ഈ ചിത്രം സാമ്പത്തികവിജയം നേടി. 

പ്രേമം സിനിമയുടെ പ്രിൻ്റ് ചോർന്നതും അതേത്തുടർന്ന് രണ്ട് ചെറുപ്പക്കാരുടെ യഥാർത്ഥ കേസന്വേഷണവും ആയിരുന്നു ഈ ചിത്രത്തിൻ്റെ പ്രചോദനം. യഥാർത്ഥ വ്യക്തികളിൽ നിന്ന് അനുമതി നേടിയതിനു ശേഷം ശേഷം ഓപ്പറേഷൻ ജാവയിൽ യുവാക്കളുടെ പേരുകൾ അതേപടി നിലനിർത്തി. ഈ സിനിമയ്‌ക്കായി തയ്യാറെടുക്കാൻ കേസുകൾ എങ്ങനെ കൈകാര്യം ചെയ്യുന്നുവെന്ന് നേരിട്ട് മനസ്സിലാക്കാനായി പോലീസിൻ്റെ സൈബർ ക്രൈം വിഭാഗത്തിനൊപ്പം അദ്ദേഹം ധാരാളം സമയം ചെലവഴിച്ചു.

തൻ്റെ ആദ്യ ചിത്രത്തിൻ്റെ വിജയത്തിന് ശേഷം, മൂർത്തി സൗദി വെള്ളക്ക എന്ന രണ്ടാമത്തെ ചിത്രത്തിൻ്റെ ജോലി ആരംഭിച്ചു. ഒരു യഥാർത്ഥ സംഭവത്തെക്കുറിച്ചുള്ള ഒരു പത്രവാർത്തയുടെ ക്ലിപ്പിംഗ് കണ്ടതിന് ശേഷമാണ് അദ്ദേഹം ഈ സിനിമയെക്കുറിച്ച് ആദ്യം ചിന്തിച്ചത്. കോടതി വ്യവഹാരങ്ങളെ മികച്ച രീതിയിൽ ചിത്രീകരിക്കാനുള്ള തയ്യാറെടുപ്പിനായി മൂർത്തിയും അദ്ദേഹത്തിൻ്റെ ടീമും ആഴ്ചകളോളം വിവിധ കോടതി സെഷനുകളിൽ പങ്കെടുത്തു. 
സൗദി വെള്ളക്ക 2022 ലെ ഇൻറർനാഷണൽ ഫിലിം ഫെസ്റ്റിവൽ ഓഫ് ഇന്ത്യ (IFFI) യിൽ ഇന്ത്യൻ പനോരമ വിഭാഗത്തിലേക്ക് തിരഞ്ഞെടുക്കപ്പെടുകയും  കൂടാതെ IFFI ICFT UNESCO ഗാന്ധി മെഡലിനായി നാമനിർദ്ദേശം ചെയ്യപ്പെടുകയും  ചെയ്തു. ഈ ചിത്രം 2022 ഡിസംബർ 2-ന് തിയറ്ററുകളിൽ റിലീസ് ആയി. ഏറെ നിരൂപക പ്രശംസ നേടിയ ഈ ചിത്രത്തെ മഞ്ജു വാര്യർ, സംവിധായകൻ എആർ മുരുഗദോസ് തുടങ്ങിയവരും പ്രശംസിച്ചു.  2023 ജനുവരി 2-ന് ഒ.ടി.ടി. റിലീസ് ചെയ്തു. 

മൂന്നാമത്തെ സംവിധാനസംരഭമായ തുടരും എന്ന ചിത്രം 2025 ഏപ്രിൽ 25-ന് റിലീസ് ചെയ്തു. മോഹൻലാൽ, ശോഭന, പ്രകാശ് വർമ്മ, ബിനു പപ്പു തുടങ്ങിയവർ പ്രധാന വേഷങ്ങൾ ചെയ്തു.

ചലച്ചിത്രങ്ങൾ
 വർഷം ചിത്രം സംവിധാനം രചന കുറിപ്പ് അവലംബം2021ഓപ്പറേഷൻ ജാവReviews for Operation Java:
 2022സൗദി വെള്ളക്കReviews for Saudi Vellakka:




  2025  തുടരും      

അവലംബം

വർഗ്ഗം:മലയാളചലച്ചിത്രസംവിധായകർ
വർഗ്ഗം:മലയാളതിരക്കഥാകൃത്തുക്കൾ